1994R0774 — FI — 09.04.2014 — 002.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:









▼B

NEUVOSTON ASETUS (EY) N:o 774/94,

annettu 29 päivänä maaliskuuta 1994,

tiettyjen korkealaatuista naudanlihaa, sianlihaa, siipikarjanlihaa, vehnää sekä vehnän ja rukiin sekaviljaa ja leseitä, lesejauhoja ja muita jätetuotteita koskevien yhteisön tariffikiintiöiden avaamisesta ja hallinnosta







EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että sekä katsoo, että yhteisö on neuvotellut uusista tariffimyönnytyksistä GATT-sopimuksen 28 artiklan mukaisesti; mainittujen neuvottelujen tuloksena on tehty sopimus Argentiinan, Brasilian, Kanadan, Puolan, Ruotsin ja Uruguayn kanssa; kyseiset sopimukset hyväksyttiin 20 päivänä joulukuuta 1993 annetulla neuvoston päätöksellä ( 1 ), kyseisissä sopimuksissa määrätään vuotuisten tariffikiintiöiden avaamisesta 1 päivästä tammikuuta 1994 tietyin edellytyksin CN-koodeihin 0201 30 00, 0202 30 90, 0206 10 95 ja 0206 29 91 kuuluvalle korkealaatuiselle naudanlihalle, CN-koodeihin 0203 19 13 ja 0203 29 15 kuuluvalle sianlihalle, CN-koodeihin 0207 41 10, 0207 41 41, 0207 41 71, 0207 42 10, 0207 42 11 ja 0207 42 71 kuuluvalle siipikarjanlihalle, CN-koodeihin 1001 10 00 ja 1001 90 99 kuuluvalle vehnälle sekä vehnän ja rukiin sekaviljalle ja CN-koodeihin 2302 30 10, 2302 30 90, 2303 40 10 ja 2303 40 20 kuuluville leseille, lesejauhoille ja muille jätetuotteille; kyseiset kiintiöt on näin ollen avattava siten, että ne ovat voimassa 1 päivänä tammikuuta 1994, kyseiset sopimukset on tehty määrittämättömäksi ajaksi; näin ollen kiintiöt olisi tarkoituksenmukaisuus- ja tehokkuussyistä avattava useaksi vuodeksi, tuotteiden luonteen, lähtöpaikan ja alkuperän takaava järjestelmä saattaa osoittautua aiheelliseksi; tässä suhteessa mainittujen uusien tariffimyönnytysten mukaisesti tapahtuvassa tuonnissa olisi tarvittaessa vaadittava aitoustodistuksen esittämistä, saattaa osoittautua aiheelliseksi jakaa kyseinen tuonti vuoden aikana yhteisön markkinoiden tarpeiden mukaan; tässä suhteessa tuontitodistuksen esittämiselle perustuva kiintiöiden käyttöjärjestelmä vaikuttaa tarkoituksenmukaiselta, edellä mainittujen sopimusten hyväksyminen neuvostossa tekee tarpeettomaksi menettelyn, josta säädetään leseiden, lesejauhojen sekä muiden viljojen kuin maissin ja riisin jyvien seulomisessa, jauhamisessa tai muussa käsittelyssä syntyneiden muiden jätetuotteiden tuonnista sekä tariffi- ja tilastonimikkeistöstä ja yhteisestä tullitariffista annetun asetuksen (ETY) N:o 2658/87 ( 2 ) muuttamisesta 28 päivänä maaliskuuta 1988 annetussa neuvoston asetuksessa (ETY) N:o 1058/88; kyseinen asetus olisi näin ollen kumottava, yksityiskohtaiset säännöt tämän asetuksen soveltamisesta, erityisesti kiintiöiden asianmukaiseksi hallinnoimiseksi tarvittavat säännökset, on annettava noudattaen menettelyä, josta säädetään naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68 ( 3 ) 27 artiklassa tai sellaisten markkinoiden järjestelystä, joihin kiintiöiden avaaminen vaikuttaa, annettujen muiden asetusten vastaavissa artikloissa, ja maataloustuotteisiin käytettävän yhteisen tullitariffin nimikkeistön mukautusmenettelystä 5 päivänä helmikuuta 1979 annetussa neuvoston asetuksessa (ETY) N:o 234/79 ( 4 ) ja tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetussa neuvoston asetuksessa (ETY) N:o 2658/87 ( 5 ) säädetään jo mahdollisuudesta, että komissio tekee tähän asetukseen tarvittavat yhdistetyn nimikkeistön ja Taric-koodien muutoksista johtuvat tarvittavat tekniset muutokset ja mukautukset; tähän asetukseen on tehtävä muutoksia myös neuvoston tarvittaessa toteuttamien kiintiöiden määriä ja muita niihin liittyviä edellytyksiä koskevien mukautusten johdosta; yksinkertaisuussyistä olisi säädettävä, että komissio voi tehdä kyseiset muutokset ja mukautukset tähän asetukseen asetuksen (ETY) N:o 805/68 27 artiklassa tai muissa edellä mainituissa asetuksissa säädettyä menettelyä noudattaen, ON ANTANUT TÄMÄN ASETUKSEN:







▼M1

1 artikla

1. CN-koodeihin 0201 ja 0202 kuuluvalle tuoreelle, jäähdytetylle tai jäädytetylle korkealaatuiselle naudanlihalle sekä CN-koodeihin 0206 10 95 ja 0206 29 91 kuuluville tuotteille avataan vuotuinen yhteisön tariffikiintiö, jonka kokonaismäärä on 20 000 tonnia tuotteen painona ilmaistuna.

2. Kiintiössä sovellettava yhteisen tullitariffin tulli vahvistetaan 20 prosentiksi.

2 artikla

1. CN-koodeihin 0203 19 13 ja 0203 29 15 kuuluvalle tuoreelle, jäähdytetylle tai jäädytetylle sianlihalle avataan vuotuinen yhteisön tariffikiintiö, jonka kokonaismäärä on 7 000 tonnia.

2. Kiintiössä sovellettava yhteisen tullitariffin tulli vahvistetaan 0 prosentiksi.

3 artikla

1. CN-koodeihin 0207 41 10, 0207 41 41 ja 0207 41 71 kuuluvalle kananlihalle avataan vuotuinen yhteisön tariffikiintiö, jonka kokonaismäärä on 15 500 tonnia.

2. Kiintiössä sovellettava yhteisen tullitariffin tulli vahvistetaan 0 prosentiksi.

4 artikla

1. CN-koodeihin 0207 42 10, 0207 42 11 ja 0207 42 71 kuuluvalle kalkkunanlihalle avataan vuotuinen yhteisön tariffikiintiö, jonka kokonaismäärä on 2 500 tonnia.

2. Kiintiössä sovellettava yhteisen tullitariffin tulli vahvistetaan 0 prosentiksi.

5 artikla

1. CN-koodeihin 1001 10 00 ja 1001 90 99 kuuluvalle laatuvehnälle avataan vuotuinen yhteisön tariffikiintiö, jonka kokonaismäärä on 300 000 tonnia.

2. Kiintiössä sovellettava yhteisen tullitariffin tulli vahvistetaan 0 prosentiksi.

6 artikla

1. CN-koodeihin 2302 30 10, 2302 30 90, 2302 40 10 ja 2302 40 90 kuuluville vehnän ja muun viljan kuin maissin tai riisin leseille, lesejauhoille ja muille jätetuotteille avataan vuotuinen yhteisön tariffikiintiö, jonka kokonaismäärä on 475 000 tonnia.

2. Kiintiössä sovellettava yhteisen tullitariffin tulli vahvistetaan 30,60 ecuksi tonnilta CN-koodeihin 2302 30 10 ja 2302 40 10 kuuluvien tuotteiden osalta ja 62,25 ecuksi tonnilta CN-koodeihin 2302 30 90 ja 2302 40 90 kuuluvien tuotteiden osalta.

▼M2

7 artikla

Komissio hyväksyy täytäntöönpanosäädöksillä tässä asetuksessa tarkoitetun kiintiöjärjestelmän hallintoa koskevat tarvittavat säännöt ja tarvittaessa

a) tuotteen luonteen, lähtöpaikan ja alkuperän takaavat säännökset;

b) edellä a alakohdassa tarkoitettujen takeiden tarkastamisen mahdollistavan asiakirjan hyväksymistä koskevat säännökset; ja

c) tuontitodistusten myöntämisedellytykset ja voimassaoloajan.

Nämä täytäntöönpanosäädökset hyväksytään 8 b artiklan 2 kohdassa tarkoitettua tarkastelumenettelyä noudattaen.

8 artikla

Kansainvälisten sitoumusten noudattamiseksi ja silloin, kun Euroopan parlamentti ja neuvosto tai neuvosto muuttavat tässä asetuksessa tarkoitettuja määriä tai muita kiintiöjärjestelmän edellytyksiä erityisesti yhden tai useamman kolmannen maan kanssa tehdyn sopimuksen tekemistä koskevalla neuvoston päätöksellä, komissiolle siirretään valta antaa tähän asetukseen sen johdosta tehtävien muutosten osalta delegoituja säädöksiä 8 a artiklan mukaisesti.

▼M2

8 a artikla

1. Komissiolle siirrettyä valtaa antaa delegoituja säädöksiä koskevat tässä artiklassa säädetyt edellytykset.

2. Siirretään komissiolle 9 päivästä huhtikuuta 2014 viiden vuoden ajaksi 8 artiklassa tarkoitettu valta antaa delegoituja säädöksiä. Komissio laatii siirrettyä säädösvaltaa koskevan kertomuksen viimeistään yhdeksän kuukautta ennen viiden vuoden kauden päättymistä. Säädösvallan siirtoa jatketaan ilman eri toimenpiteitä samanpituisiksi kausiksi, jollei Euroopan parlamentti tai neuvosto vastusta tällaista jatkamista viimeistään kolmea kuukautta ennen kunkin kauden päättymistä.

3. Euroopan parlamentti tai neuvosto voi milloin tahansa peruuttaa 8 artiklassa tarkoitetun säädösvallan siirron. Peruuttamispäätöksellä lopetetaan tuossa päätöksessä mainittu säädösvallan siirto. Peruuttaminen tulee voimaan sitä päivää seuraavana päivänä, jona sitä koskeva päätös julkaistaan Euroopan unionin virallisessa lehdessä, tai jonakin myöhempänä, kyseisessä päätöksessä mainittuna päivänä. Peruuttamispäätös ei vaikuta jo voimassa olevien delegoitujen säädösten pätevyyteen.

4. Heti kun komissio on antanut delegoidun säädöksen, komissio antaa sen tiedoksi yhtäaikaisesti Euroopan parlamentille ja neuvostolle.

5. Edellä olevan 8 artiklan nojalla annettu delegoitu säädös tulee voimaan ainoastaan, jos Euroopan parlamentti tai neuvosto ei ole kahden kuukauden kuluessa siitä, kun asianomainen säädös on annettu tiedoksi Euroopan parlamentille ja neuvostolle, ilmaissut vastustavansa sitä tai jos sekä Euroopan parlamentti että neuvosto ovat ennen mainitun määräajan päättymistä ilmoittaneet komissiolle, että ne eivät vastusta säädöstä. Euroopan parlamentin tai neuvoston aloitteesta tätä määräaikaa jatketaan kahdella kuukaudella.

8 b artikla

1. Komissiota avustaa Euroopan parlamentin ja neuvoston asetuksen (EU) N:o 1308/2013 ( 6 ) 229 artiklalla perustettu maatalouden yhteisen markkinajärjestelyn komitea. Tämä komitea on Euroopan parlamentin ja neuvoston asetuksessa (EU) N:o 182/2011 ( 7 ) tarkoitettu komitea.

2. Kun viitataan tähän kohtaan, sovelletaan asetuksen (EU) N:o 182/2011 5 artiklaa.

3. Kun komitean lausunto on määrä hankkia kirjallista menettelyä noudattaen, tämä menettely päätetään tuloksettomana, jos komitean puheenjohtaja lausunnon antamiselle asetetussa määräajassa niin päättää tai vähintään neljäsosa komitean jäsenistä sitä pyytää.

▼B

9 artikla

Kumotaan asetus (ETY) N:o 1058/88.

10 artikla

Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.

Sitä sovelletaan 1 päivästä tammikuuta 1994.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.